Senior špecialista/analytik cenotvorby
Ekonomika a podnikové financie
Spoločnosť Plzeňský Prazdroj Slovensko, a.s. je pivovarníckou spoločnosťou, ktorá nadväzuje na dlhoročné tradície varenia a konzumácie piva na Slovensku a v Českej republike. Naše pivné značky prinášajú osvieženie a zážitky ľuďom doma aj v zahraničí.
Podieľame sa na podpore a rozvíjaní tradície a ctíme si uchovávanie remeselnej zručnosti pivných sládkov a výroby špičkového piva z vysoko kvalitných prírodných surovín. Naše pivné portfólio nás na Slovensku svojím rozsahom a pestrosťou zaraďuje na vedúce miesto. V pivovare Šariš, ktorý sa nachádza v malebnom prostredí Veľkého Šariša na východnom Slovensku, neustále investujeme do rozvoja technológií a pracujeme na špičkovej kvalite výroby piva. Kvalita našich pív je vysoko cenená a získali sme za ňu už desiatky hodnotných ocenení.
Do našej pivnej rodiny patria okrem slovenských značiek Šariš, Smädný mních a Topvar aj značky Plzeňského Prazdroja, ktoré okrem Pilsner Urquellu tvoria aj skvelé pivá Gambrinus, Radegast, Velkopopovický Kozel a nealkoholické pivo Birell, ktoré dopĺňajú aj jeho ochutené varianty. Ďalšími alkoholickými nápojmi Plzeňského Prazdroja sú obľúbené cidery Kingswood a Frisco.
Charakteristika pozície
Do nášho Revenue tímu hľadáme šikovného a zodpovedného kolegu na pozíciu Senior špecialista/analytik cenotvorby. Vašou úlohou bude rozvíjať a udržiavať nástroje, pomocou ktorých budete podporovať Revenue stratégiu a smerovanie spoločnosti.
Náplň práce
• Rozvoj a údržba nástrojov ktoré slúžia na podporu Revenue stratégie.
• Rozvoj ekonometrického modelu vrátane jeho testovania a testovania rôznych scenárov.
• Analýza makro ekonomických trendov vplývajúcich na príjem, ktorý ovplyvňuje dostupnosť piva.
• Príprava profilov konkurencie, vrátane ich "cenotvorbového" správania sa – pohyby cien konkurencie, rýchlosť a veľkosť nasledovania, analýza ostatných faktorov, ktoré vplývajú na posun cien na trhu.
• Odhad sily rastu pivnej kategórie - objemové, podielové a cenové trendy
• Podpora formovania cenotvorby jednotlivých značiek, z ohľadom na vzťah ich postavenia na trhu, substitútov a hlavných konkurentov.
• Tvorba analýz, ktoré následne podporia obchodný návrh.
• Meranie výkonu cien a cenových promócií.
Požiadavky
• Vysokoškolské vzdelanie, preferované z oblasti ekonómie.
• Minimálne 2 roky praxe na analytickej pozícií v oblasti financií, obchodu alebo stratégií, skúsenosť s cenotvorbou je vítaná.
• Skúsenosť z FMCG prostredia je veľkou výhodou.
• Znalosť spotrebiteľských cenových výskumov.
• Silná znalosť v oblasti ekonometrického modelovania a analýz.
• Silný intelekt a schopnosť rozmýšľať koncepčne s veľkou pozornosťou na detail.
• Schopnosť prispôsobiť sa komplexnému, konkurenčnému a rýchlo sa meniacemu prostrediu.
• Znalosť s čítaním a analyzovaním POS dát vrátane AC Nielsen.
• Pokročilý používateľ Excelu
• Plynulá znalosť Angličtiny
• PC zručnosti (MS Office)
• Vodičský preukaz sk. B
Ponúkame
• Základná mzda od 1500 euro brutto - Jej reálnu výšku stanovíme individuálne v závislosti od skúsenosti a ďalších kvalifikačných predpokladov daného kandidáta. Každý náš zamestnanec má tiež nárok na ročný bonus a firemné benefity.
• Zázemie stabilnej medzinárodnej spoločnosti
• Príležitosti pre kariérny rast
• Široké portfólio zamestnaneckých benefitov vrátene zamestnaneckého piva
• Príjemné pracovné prostredie
• Priateľské vzťahy na pracovisku
• Samostatnú a zodpovednú prácu
• Príležitosť naučiť sa nové veci v zaujímavom odvetví